สวัสดีค่ะอายุ21ปี มีอาการถ่ายอุจจาระเป็นสีคล้ำๆบ่อย แต่ไม่ได้ดำจนเหมือนยางมะตอย อุจจาระไม่ได้แข็งและไม่ได้เหลว โรคประจำตัวเป็นกรดไหลย้อนและมีอาการอาหารไม่ย่อยบ่อยๆ มีโอกาสเป็นอะไรร้ายแรงไหมคะ
สวัสดีค่ะ อุจจาระที่มีสีคล้ำ อาจเกิดจากการทานอาหารหรือเครื่องดื่มที่มีสีเข้ม เช่น ช็อกโกแลต โกโก้ บีทรูท แก้วมังกรสีแดง ข้าวไรซ์เบอรี่ มัลเบอร์รี่ เป็นต้น โดยสีจะออกไปทางน้ำตาลเข้มหรือน้ำตาลดำ แต่จะไม่ได้ดำสนิทแบบเส้นผมแต่หากอุจจาระมีสีดำสนิทแบบเส้นผม และออกเหลว อาจเกิดจาก- การทานยาเสริมธาตุเหล็กได้ หรือยาที่มีส่วนผสมของบิสมัท- การมีเลือดออกในหลอดอาหาร กระเพาะ หรือลำไส้เล็กส่วนต้น เช่น จากการมีแผลในหลอดอาหาร กระเพาะอาหาร หรือแผลในลำไส้เล็ก เป็นต้น- มีเนื้องอก หรือมะเร็งในหลอดอาหาร กระเพาะอาหาร หรือแผลในลำไส้เล็ก เป็นต้น แต่ก็จะมีอาการปวดท้องร่วมด้วย รวมถึงมีเบื่ออาหาร น้ำหนักลดดังนั้น หากอุจจาระไม่ได้มีสีดำสนิท ไม่ได้เหลว การถ่ายอุจจาระไม่ได้ผิดปกติไป และไม่ได้มีอาการปวดท้อง ก็ไม้ได้ถือว่ามีอะไรผิดปกติค่ะ